Source: http://docplayer.hu/940320-Onkormanyzati-dr-imre-miklos-dr-darak-peter-a-kuria-elnoke-padlon-a-hitelezesi-hajlandosag-berkompenzacio-e-konyv-olvasok.html
Timestamp: 2018-03-18 04:25:47+00:00

Document:
Önkormányzati. Dr. Imre Miklós. Dr. Darák Péter a Kúria elnöke. Padlón a hitelezési hajlandóság. Bérkompenzáció. E-könyv olvasók. - PDF
Önkormányzati. Dr. Imre Miklós. Dr. Darák Péter a Kúria elnöke. Padlón a hitelezési hajlandóság. Bérkompenzáció. E-könyv olvasók.
Download "Önkormányzati. Dr. Imre Miklós. Dr. Darák Péter a Kúria elnöke. Padlón a hitelezési hajlandóság. Bérkompenzáció. E-könyv olvasók."
1 Önkormányzati március II. évfolyam 1. szám PORTRÉ Dr. Darák Péter a Kúria elnöke BANK ÉS TŐZSDE Padlón a hitelezési hajlandóság KÉRDÉS VÁLASZ Bérkompenzáció DIGITÁLIS VILÁG E-könyv olvasók UTAZÁS Húsvét Hollókőn INTERJÚ Dr. Imre Miklós a Nemzeti Közszolgálati Egyetem közszolgálati rektorhelyettese
2 Az EuroCarBody díj győztese... A Hyundai i40 nyerte a nagy presztízsű 2011-es EuroCarBody díjat. A közelmúltban összesen ötszáz szakember gyűlt össze, hogy kiválasszák a világ leginnovatívabb sorozatgyártású karosszériáját. A szakértők különösen nagyra értékelték a Hyundai i40 minden részletre kiterjedő műszaki fejlesztéseit, és a már törésteszteken is bizonyított karosszéria kivitelezésében használt megoldásait és anyagait. A Hyundai innovációba fektetett erőfeszítéseit elsőként jutalmazták ilyen nagy presztízsű elismeréssel az iparág szereplői. Ha személyesen is szeretne meggyőződni az i40-es modell további innovatív megoldásairól, kérjük látogasson el a és a oldalra, vagy a legközelebbi Hyundai márkakereskedésbe. A 2011-es EuroCarBody díj 1. Hyundai i40 2. Audi A6 3. Mercedes-Benz B-osztály 4. BMW 1-es sorozat 5. Mazda CX-5 KM KORLÁTOZÁS NÉLKÜLI GARANCIA ORSZÁGÚTI SEGÉLYSZOLGÁLAT DÍJMENTES ÁLLAPOTFELMÉRÉS Az Automotive Circle International a vezető autós beszállítókat és gyártókat tömörítő szervezet. Az EuroCarBody Díj szavazásra több mint 500 autós szakértőt delegáltak a világ minden pontjáról. A fotó illusztráció. Üzemanyag-fogyasztás (változattól és forgalmi viszonyoktól függően) 4,2-10,4 l/100 km, CO2-kibocsátás (változattól és forgalmi viszonyoktól függően) g/km.
3 KÖSZÖNTŐ Kiadja a CompLex Kiadó Jogi és Üzleti Tartalomszolgáltató Kft. Kiadó és bemutatóterem: CompLex Kiadó Jogi és Üzleti Tartalomszolgáltató Kft Budapest Prielle Kornélia u A bemutatóterem nyitva tartása: H CS.: P.: A kiadásért felel: Petr Král A kiadványok szerkesztéséért felelős: dr. Vajda Krisztina Felelős szerkesztő: Dúll Kata Szerkesztő: Falus Tamás Műszaki osztályvezető: Schuller Krisztina Műszaki szerkesztők: Kerek Imréné, Szász Zoltán Tervezés, tördelés: CompLex Kiadó DTP-csoport Nyomdai munkálatok: BLACKPRINT COM Kft Felelős vezető: Fekete Attila Tisztelt Olvasó! Lapszámunkkal együtt megérkezik a tavasz is. Ennek örömére már magazinunk első lapjain, Kultúrajánlónkban is a Tavaszi Fesztivál programjaiból szemezgetünk. A böjti időszak már kezdetét vette, elkalauzoljuk Önt Csíksomlyóra, ahova már zarándokvonatok is indulnak, és bepillantunk Hollókőre, ahol a húsvéti előkészületek jegyében telnek a mindennapok. Digitális világ rovatunkban bemutatjuk, mi is a jövő, mik a trendek a digitális újdonságok piacán, és folytatjuk az e-könyvekről szóló cikksorozatunkat is, melyből kiderül, hogy egyre elterjedtebbek Magyarországon az e-könyv olvasó eszközök. Portré rovatunk hasábjain dr. Darák Pétert, a Kúria elnökét ismerhetik meg közelebbről, az Interjú keretében pedig ezúttal dr. Imre Miklós, a Nemzeti Közszolgálati Egyetem közszolgálati rektorhelyettese válaszolt kérdéseinkre. Európa pénzügyei kapcsán a legégetőbb kérdésre keressük a választ: mi lesz az euró jövője? Napsütéses tavaszt és a magazinhoz tartalmas szórakozást kívánok: Tartalom KULTÚRAJÁNLÓ SZAKKIADVÁNYOK DIGITÁLIS VILÁG Dr. Vajda Krisztina főszerkesztő Könyv, mozi, koncert, tánc, színház Budapesti Tavaszi Fesztivál... 3 Az Európai Unió tagállamainak közigazgatása... 4 Szabálysértés kommentár... 5 NRC-kütyüindex... 6 Bejön-e a szuperokos Lumia?... 6 Trendek, újdonságok Las Vegasból... 7 Magyarországon is egyre elterjedtebbek az e-könyv olvasók... 8 A lap Általános Szerződési Feltételei a honlapon olvashatók. Termékkód: YOV ISSN INTERJÚ UTAZÁS BANK ÉS TŐZSDE PORTRÉ KÉRDÉS VÁLASZ EURÓPA PÉNZÜGYEI AUTÓ Interjú dr. Imre Miklóssal, a Nemzeti Közszolgálati Egyetem közszolgálati rektorhelyettesével A kultikus Csíksomlyó Útra kész a Székely Gyors és a Csíksomlyó Expressz Húsvét Hollókőn Bankok: padlón a hitelezési hajlandóság Kizárt az államcsőd, még bizonytalan a részvénypiac Dr. Darák Péter, a Kúria elnöke Bérkompenzáció, hatósági bizonyítvány eljárási illetéke Az euró jövője I. rész Itt a vadonatúj Opel, a Mokka
4 2 KULTÚR AJÁNLÓ KÖNYV Moldova György: Keserű pohár Több mint kilencven könyvvel a háta mögött, nyolcvan felé közeledve is olthatatlan vágy él Moldova Györgyben, hogy feltérképezze az igazi Magyarországot. Ezúttal a magyar borokon és borászaton van a sor. Háromkötetes riportjában felkeresi a hazai borvidékeket és őszinte érdeklődéssel kérdezi a magyar borvilág mind névtelen, mind jeles szereplőit. Jár többek között Szekszárdon, a Kunságban, meglátogatja a kisebb pincészeteket; a második kötetet Tokajnak szenteli, míg a márciusban napvilágot látó harmadik kötetben a Villányban szerzett tapasztalatait osztja meg az olvasóval. Tudományos elemzésekből idéz, de lejegyzi a kisemberekkel folytatott beszélgetéseit is. Összképe nem túl hízelgő a csak Magyarországon világhírű magyar borról, az azzal kapcsolatos marketingmunkát pedig egyenesen gyalázatosnak tartja. (Urbis Könyvkiadó) Czigány Zsolt: A szabadsághiány anatómiái A kiadó a magyar könyvkiadás hiánypótló köteteként ajánlja ezt az alapos összefoglaló munkát, mely a XX. század angol irodalmának egyik népszerűbb áram latával és műfa jával, az ellenutópiával foglalkozik. Az elemzés középpontjában George Orwell korszakos jelentőségű műve, az 1984 áll, mely egyben viszonyítási alap is, például Aldous Huxley Szép új világ című művéhez vagy Anthony Burgess ellenutópiáihoz. A tanulmány az irodalomtudományi eszközökön kívül tágabb összefüggésekben értelmezi az emberi szabadságot, mely e műfaj központi kérdése. Az elemezett alkotások ugyanis olyan világot festenek le, amelyben a szabadság elvesztése, hiánya miatt az legfeljebb vágyálommá vált. (Akadémiai Kiadó) MOZI A hatalom árnyékában (The Ides of March) Igencsak kivette részét e produkcióból George Clooney: a politika, a hatalom, és az ahhoz vezető út szövevényeiről szóló alkotásban nemcsak az egyik főszerepet alakítja, de magára vállalta a rendezés, és a forgatókönyvírás feladatát is. Beau Willimon regényéből az eredeti szerzővel és Grant Heslov-val közösen írta a filmet, és társproducerként saját pénzét is kockáztatta. A politikai thrillerben Clooney az amerikai Demokrata Párt elnökjelöltjét alakítja, a háttérben leleményes sajtószóvivőjével (az új ügyeletes sztár, Ryan Gosling megformálásában). Hatalomvágy, a média és a politika kapcsolata, hűség és árulás, szex, csapdahelyzet mind-mind része a cselekménynek. A film a négy Golden Globejelölését követően egy Oscar-nominációval is büszkélkedhet, a legjobb adaptált forgatókönyv kategóriában. (Budapest Film) KONCERT Loreena McKennitt kelta hagyományai Legújabb eklektikus dalaival koncertezik ismét Loreena McKennitt, az ír származású kanadai énekesnő: Celtic Footprints elnevezésű turnéjával március 27-én érkezik a Papp László Budapest Sportarénába. Az egyben dalszerző, hárfa-, harmonika és zongoraművész korábbi dalait, valamint a The Wind that Shakes the Barley című utolsó lemezének számait énekli. Szerzeményeiben ötvözi a popot, a népzenét és a világzenét. Kelta motívumokra is gyakran lelhetünk az énekdallamokban, melyek kíséretében meghatározó szerep jut a sípnak és a hegedűnek. (Danubius Music) TÁNC, SZÍNHÁZ Pilobolus: Shadowland Elragadtatással fogadja a közönség, bárhol is jár a világban az amerikai Pilobolus Táncszínház. Produkciója látványos, merész, magával ragadó. Valóság és illúzió keveredik popzene ritmusára a fény- és árnyjátékkal kísért tánc során, miközben a Shadowland című előadás egyben egy történet is. A vásznak mögött reflektorok fényében alakul ki a sajátos testbeszéd és a mese. Az amerikai és az európai kontinens egyik legkeresettebb show-ja február 28-án érkezik a Budapest Kongresszusi Központba és március 4-ig hét estén át bűvöli el a magyar közönséget is.
5 KULTÚR AJÁNLÓ március Budapesti Tavaszi Fesztivál John Malkovich sorozatgyilkost alakít a Vígszínházban Az Ütős nap sztárjai Gary Burton és Chick Corea Színház, opera, tánc, jazz, komolyzenei és világzenei koncertek idén is színvonalas programok, világhírű előadók jellemzik az izgalmas rendezvénysorozatot. A nyitókoncert helyszíne a Művészetek Palotája lesz, ahol többek között Bartók Brácsaversenye csendül fel Szűcs Máté előadásában, a Magyar Rádió Szimfonikus Zenekara kíséretében. Ugyanezen a napon a Nemzeti Színház nagyszínpadán Alföldi Róbert rendezésében Shakespeare Hamletjét mutatják be. Az Uránia Nemzeti Filmszínház Hungarian HeartBeats címmel a világzenének adja át termeit, többek között Dresch Mihály, Szalóki Ági, Tompos Kátya, Balogh Kálmán főszereplésével, a központi hangszer a cimbalom lesz. Balázs János zongoraművész In memoriam Cziffra György címmel állít emléket világhírű elődjének, ugyancsak az Urániában. A táncprogramok közül kiemelkedik Israel Galván flamenco-előadása a Thália Színházban. Ugyancsak a Tháliában lesz a Jubileumi folklórgála Sebestyén Márta énekével, Halmos Béla és Sebő Ferenc muzsikájával, valamint a Csillagszemű Táncegyüttessel. A 75 éves Mojszejev Táncegyüttes a Papp László Budapest Sportarénában lép fel, a Művészetek Palotája (Müpa) ad otthont Vásáry Tamás és Tunyogi Henriett közös zongoraés táncestjének. A Magyar Állami Operaház Richard Strauss Arabella című művét mutatja be német nyelven Stefan Soltész vezényletével, Bereményi Géza rendezésében. Szintén az Operaházban látható majd a Don Quijote című táncest, a Magyar Nemzeti Balett és a Magyar Állami Operaház Zenekara részvételével. A klasszikus orosz balett első bemutatója 1869-ben volt; Ludwig Minkus zenéjére Marius Petipa készített koreográfiát. Különleges előadásnak ígérkezik a Vígszínházban a Pokoli vígjáték Egy sorozatgyilkos vallomásai című angol nyelvű darab John Malkovich főszereplésével: a bűnelkövetőről kiderül, hogy egyébként kimagasló intelligenciájú kultúrember Legendás duó Gary Burton (vibrafon) és Chick Corea (zongora), akiknek közös koncertje a Müpában nagy élményt ígér a rajongóknak. Ugyanitt lesz az I Musici di Roma Vivaldi-estje a Négy évszakkal, a g-moll versenyművel. Március 25-én délután a Felvonulási téren ingyenes előadáson Énekel a város címmel Kodály: Székelyfonó című művét adja elő az Óbudai Danubia Zenekar, Kesselyák Gergely vezényletével. Ugyanezen a napon, Bartók születésnapján a Nemzeti Filharmonikusok estjén a Müpában csendül fel Bartók műve, A fából faragott királyfi, melyet Kocsis Zoltán vezényel, s fellép a Szegedi Kortárs Balett is. Dvořák: IX. (Újvilág) szimfóniája és Beethoven D-dúr hegedűversenye a zárónapon hangzik fel a Royal Philharmonic Orchestra előadásában, a zenekart Charles Dutoit, napjaink egyik legkeresettebb dirigense irányítja, hegedűn pedig Baráti Kristóf játszik, méghozzá nem is akármilyenen: egy 1703-ban készített Stradivari-mesterhangszeren. A fesztivál kísérőprogramjaként, egészen húsvét hétfőig tavaszi népművészeti és kézművesvásár várja az érdeklődőket a Vörösmarty téren, az alkalmi színpadon pedig zenészek és táncosok váltják egymást három héten át. Baráti Kristóf a Royal Philharmonic Orchestrával együtt lép fel Az I Musici di Roma Vivaldit játszik
6 4 SZAKKIADVÁNYOK Az Európai Unió tagállamainak közigazgatása (SZERK.: SZAMEL KATALIN, BALÁZS ISTVÁN, GAJDUSCHEK GYÖRGY, KOI GYULA) A kötet célja a 27 EU-tagállam közigazgatási rendszerének komparatív irányultságú bemutatása. E hatalmas vállalkozás a benne rejlő összes nehézség ellenére lehetőséget ad arra, hogy ne csak a közigazgatás valamely részterületéről kaphasson az olvasó információkat, hanem az egyes államok teljes közigazgatási rendszerei saját hazai történelmi és politikai kontextusukban nyerhessenek megvilágítást, s ez a tárgyalásmód teszi lehetővé a rendszerek egymással való egybevetését, és fejlődési tendenciáik érzékeltetését is. A vállalkozás legnagyobb erénye teljeskörűségében és összehasonlító jellegében rejlik, mivel ilyen irányú kutatás még a legfejlettebb közigazgatásokat tömörítő OECD és IIAS keretei között sem folyt az elmúlt két évtizedben. A tizenöt szerző harminc tanulmányát bibliográfiák, részletes tartalomjegyzék, valamint számos ábra és táblázat teszi még használhatóbbá. Az alábbiakban dr. Verebélyi Imre akadémikus recenziójából idézünk: 2011 decemberében a CompLex Kiadó figyelemre méltó könyvet jelentetett meg. Az EU-tagállamok közigazgatását bemutató összehasonlító munka gyakorlati célt szolgál, amikor összegzi a tagállamok közigazgatási szervezetének, személyi állo mányának, működésének országspecifikus sajátosságait, különböző megoldásait. A mű ezáltal elősegíti a 27 tagállam mélyebb megismerését, az egyes országok jó megoldásainak hasznosítását. Ezen gyakorlati cél mellett a könyv fontos elméleti célokat is szolgál. A könyvet író 15 kvalifikált kutató kellően jártas az összehasonlító közigazgatás-tudomány tartalmi és módszertani kérdéseiben. Ennek következtében az öszszehasonlító kötet feltár számos általánosítható tendenciát, csoportképző ismérvet. A könyv közel négyéves kutatási periódus eredménye, a kutatásokat az Országos Az Európai Unió tagállamainak közigazgatása (Szerk.: Szamel Katalin, Balázs István, Gajduschek György, Koi Gyula) A kötet célja a 27 EU-tagállam közigazgatási rendszerének komparatív irányultságú bemutatása. E nagyvolumenű vállalkozás - a benne rejlő összes nehézség ellenére - lehetőséget ad arra, hogy ne csak a közigazgatás valamely részterületéről kaphasson az olvasó információkat, hanem az egyes államok teljes közigazgatási rendszerei saját hazai történelmi és politikai kontextusukban nyerhessenek megvilágítást, s ez a tárgyalásmód teszi lehetővé a rendszerek egymással való egybevetését, és fejlődési tendenciáik érzékeltetését is. A vállalkozás legnagyobb erénye teljeskörűségében és összahasonlító jellegében rejlik, mivel ilyen irányú kutatás még a legfejlettebb közigazgatásokat tömörítő OECD és IIAS keretei között sem folyt az elmúlt két évtizedben. A tizenöt szerző harminc tanulmányát bibliográfiák, részletes tartalomjegyzék valamint számos ábra és táblázat teszi még használhatóbbá. Az alábbiakban dr. Verebélyi Imre akadémikus recenziójából idézünk: 2011 decemberében a Complex Kiadó figyelemre méltó könyvet jelentetett meg. Az EU tagállamok közigazgatását bemutató összehasonlító munka gyakorlati célt szolgál, amikor összegzi a tagállamok közigazgatási szervezetének, személyi állományának, működésének ország-specifikus sajátosságait, különböző megoldásait. A mű ezáltal elősegíti a 27 tagállam mélyebb megismerését, az egyes országok jó megoldásainak hasznosítását. Ezen gyakorlati cél mellett a könyv fontos elméleti célokat is szolgál. A könyvet író 15 kvalifikált kutató kellően jártas az összehasonlító közigazgatás-tudomány tartalmi és módszertani kérdéseiben. Ennek következtében az összehasonlító kötet feltár számos általánosítható tendenciát, csoportképző ismérvet. A könyv közel négy éves kutatási periódus eredménye, a kutatásokat Tudományos Kutatási Alap finan szírozta. A kutatócsoport ve zetője az egy évvel ezelőtt elhunyt kollégánk Lőrincz Lajos akadémikus volt. A közel ezeroldalas könyv általános értékelése során három pozitív jellemzőt szeretnék kiemelni: a teljeskörűséget, a szakmai elmélyültséget és a sokfajta országtanulmány viszonylag egységes szerkezetét. A figyelemre méltó nemzetközi összehasonlító munkát nagy haszonnal tanulmányozhatják az állam- és jogtudományi karok hallgatói, a közigazgatás-tudományi kar hallgatói, más egyetemek nemzetközi szakos, valamint nemzetközi igazgatás szakos hallgatói. A könyv hasznos alapozó ismereteket ad a nemzetközi kapcsolatokkal foglalkozó köztisztviselőknek, szakembereknek. Végül, de nem utolsósorban a terjedelmében is nagy mű serkentőleg hathat a hazai összehasonlító közigazgatási kutatásokra. A fenti részletek kiemelések dr. Verebélyi Imre recenziójából, mely teljes terjedelmében az Új Magyar Közigazgatás 5. évfolyamának 3. számában lesz olvasható.
7 Szabálysértés kommentár SZAKKIADVÁNYOK elkövetővé válhat, másrészt többféle hatóság is eljárhat szabálysértési ügyekben, l 5 attól függően, hogy milyen szabálysértési ügytípusról van szó. Ennek a kommentárnak az a célja, hogy elsősorban a jogalkalmazók, de a jogköve számára is megkönnyítse az eligazodást e joganyagban. A szerzők éppen ezért arra törekedtek, hogy érthető, követhető, gyakorlatias, de a jogelméleti összefüggésekr tekintettel lévő, valamint a jogalkotói megfontolásokat körültekintően bemutató ki szülessen. (DR. FÁBIÁN ADRIÁN, DR. CSERÉP ATTILA, DR. RÓZSÁS ESZTER) A szabálysértési joganyag roppant szerteágazó, jogágak határán elhelyezkedő normatömeg. Az állami, a társadalmi és a gazdasági élet szinte valamennyi területén találunk olyan, egymástól egyébként nagyon is különböző életviszonyokat, amelyeket a szabálysértési jog a védelme alá helyez. A szabálysértési jog tehát tulajdonképpen a mindennapok joga : egyrészt az egyébként körültekintő, törvénytisztelő állampolgár is könnyedén, akár egy apró fi - gyelmetlenség miatt elkövetővé válhat, másrészt többféle hatóság is eljárhat szabálysértési ügyekben, lényegében attól függően, hogy milyen szabálysértési ügytípusról van szó. Ennek a kommentárnak az a célja, hogy elsősorban a jogalkalmazók, de a jogkövető polgárok számára is megkönnyítse az eligazodást e joganyagban. A szerzők éppen ezért arra törekedtek, hogy érthető, követhető, gyakorlatias, de a jogelméleti összefüggésekre is tekintettel lévő, valamint a jogalkotói megfontolásokat körültekintően bemutató kiadvány szülessen.
8 6 DIGITÁLIS VILÁG NRC-kütyüindex A magyar netezők több mint 30 százalékának van valamilyen digitális kütyüje, vagyis 29 százalék rendelkezik okostelefonnal, 5 százalék netbookkal, 2-2 százalék pedig táblagéppel, illetve e-könyv olvasóval tűnik ki az NRC-Médiapiac legújabb elemzésében. Annak érdekében, hogy követni lehessen a hazai kütyüőrület alakulását, az NRC Kutatóintézet a Médiapiac.com világhálós szakkiadvánnyal együttműködésben olyan aggregált mutatószámot hozott létre, amely egyetlen számba sűrítve próbálja érzékeltetni a hazai internetes társadalom kütyükhöz fűződő viszonyát. Eszerint az index négy digitális eszköz, az okostelefon, a netbook, a táblagép és az e-könyv olvasó térhódítását, illetve az ilyen készülékeken igénybe vett funkciók számát és a használat gyakoriságát foglalja magában. A negyedévenkénti vizsgálat többek között egyértelműen igazolja, hogy itthon is háttérbe szorul az asztali számítógép. A kütyütulajdonosok több mint fele használja (mobil) elektronikus eszközét jellemzően az otthonán kívül is internetezés céljából (például nyaraláskor, vagy útközben). A leginkább kedvelt funkciók közé az internetes böngészés, a zenehallgatás és az információkeresés tartozik. Népszerű még az ezés, a térképhasználat-útvonaltervezés és a közösségi oldalak meglátogatása is. Legkevésbé elterjedt az RSS, a hírolvasó és az e-könyv olvasása. Az index százas skáláján tavaly év végén 11,06 értéket mértek, vagyis még messze vagyunk a legmagasabb, 100-as indexszámtól. Mindezzel együtt a kutatók további növekedésre számítanak mind a fogyasztói kör bővülése, mind pedig a funkciók intenzívebb használatának eredményeként. Bejön-e a szuperokos Lumia? A Nokia itthon is megkezdte a Lumia okostelefon-család forgalmazását, köztük a sokat tudó 800-as típust. Az Apple iphone és a többi androidos csúcsmobil ellenfelének szánt 142 gramm súlyú készülék AMOLED Clear Back érintőképernyős kijelzője még erős napsütésben is kifogástalanul látható, hardverjellemzői közé tartozik az 1,4 GHz-es processzorteljesítmény, amely villámgyors működést tesz lehetővé. A képek és zenék tárolásáról 16 GB belső memória gondoskodik, ezenfelül a felhőben az ingyenes SkyDrive tárhely is használható. A Lumia emellett persze fel van vértezve a WIFI, a Bluetooth, a GPS és a gyorsulásmérő funkciókkal is. Újszerű, hogy a kezelői felületen az oko stelefonok megszokott ikonjai helyett kis csempék jelenítik meg az alkalmazásokat, amelyek célja, hogy megkönnyítsék az alkalmazások közötti gyors átjárást. Ám a 420 eurós Lumiában az a legnagyobb újdonság, hogy a Microsoft Windows Phone 7.5-ös operációs rendszere, a Mango dolgozik az amerikai szoftveróriás és a finn mobil gyártó stratégiai együttműködési egyez sége alapján. A Nokia ettől várja, hogy visszahódítsa megtépázott elsőségét az okostelefonok piacán. Olyan újdonságokat látnak majd tőlünk, amilyenekről még sejtelmük sincs csigázta a kedélyeket Stephen Elop Nokia-cégfőnök a Helsingin Sanomat napilapnak adott interjújában.
9 DIGITÁLIS VILÁG 7 CES 2012 Trendek, újdonságok Las Vegasból A világ legnagyobb szórakoztató-elektronikai kiállításának, a hagyományosan az év elején megrendezett Las Vegas-i CES-nek (Consumer Electronics Show) szédítő felhozatala, mint korábban mindig, az idén is mutatja, merre halad a digitális világ. Az egyik legnagyobb érdeklődéssel várt újdonság alighanem a Microsoft Windows 8 operációs rendszer, amelynek béta verzióját februártól ingyenesen letöltve próbálhatják ki a techno-rajongók. Az új Windows egyik legnagyobb előnyének azt ígérik, hogy a kezelőfelület egyaránt alkalmazható az érintőképernyős és a hagyományos egeres, klaviatúrás számítógépekben. A régi és az új programok ugyanakkor együttesen is használhatóak lesznek, vagyis nem kell minden jól bevált szoftvert sutba dobni. A fejlesztők számos új funkciót alkottak, többek között az új Windows 8 szinte gombnyomással telepíthető és helyreállítható. Új elem, hogy a programokat s az alkalmazásokat ezután nem az internetről, hanem a konkurensek rendszereihez hasonlóan a Windows Store nevű szoftverboltból lehet majd letölteni. Eközben persze hardvergyártók sem tétlenkednek. Legyen szó komputerről, tévéről vagy más háztartási jószágról, az új generációs lapkák nagyobb számítási teljesítményének eredményeként a készüléktudás is tovább nő. Minél több felhasználónak lesznek fontosak a nagy felbontású tartalmak, annál fontosabbá válik a mobil eszközök nagy processzorteljesítménye idézi az sg.hu szakportál a tajvani számítógépgyártó Asus cég egyik szakértőjét. A négymagos processzorok a tabletek után már megjelennek a mobiltelefonokban is, így még gyorsabbá, még látványosabbá válnak a szolgáltatások. Bár az értékesítési prognózisok szerint a táblagépek diktálják a mobil eszközök bővülését, új slágerterméknek ígérkezik a visszaszorulóban lévő netbook és a tábla közé sorolható ultrabook. E füzet nagyságú, két centinél alig vastagabb portékából vagy félszáz típus debütált Las Vegasban. A lelkesedést az új kényelmi funkciók is fűtik: az ultrabook többek között vezeték nélkül összekapcsolható a tévével, s a gépen futtatott filmeket HD-minőségben, egy pendrive-méretű adapterrel lehet majd élvezni a nagyméretű képernyőkön. Ám innovációs tűzijáték zajlik a tévéfronton is. A 3D és az otthoni doboz kiokosítása után az újabb smart tévék átvehetik a pc szerepét, s valóban a háztartások digitális központjaivá fejlődhetnek. Ennek alapja, hogy a képalkotó és más funkcionális szolgáltatások ugyanúgy, mint a számítógépekben, utólag megvásárolható modulokkal felújíthatók, bővíthetők lesznek. Az új okostévék esetében elfelejthetjük az eddig megszokott távirányítókat is, mivel a készülékbe beépített mikrofon és kamera már érzékelni tudja hang- és mozdulatparancsainkat. A várhatóan jövőre megjelenő első beszéd- és gesztusértő típusok alighanem csak az angol (és más világnyelveket) értik, a magyar nyelvűekre még várni kell. Ami pedig a képernyőt illeti, feltűntek az első 55 colos (140 centis átmérőjű) OLED tévék, amelyekben az LCD-nél is jobb felbontást ígérve szerves fénykibocsátó diódák szolgáltatják a képet. Az LG azzal vitte el a CES-pálmát, hogy bemutatta a világ legnagyobb, 88 hüvelykes (213) képátlójú 3D óriástévéjét. A 8 millió pixeles képminőség a jelenleg elérhető full HD tévék képfelbontásának a négyszerese. Nem kevésbé sokat ígérő az egész háztartásra kiterjedő újabb smarttudás. Így például a smart grid funkció lehetővé teszi a különféle háztartási munkák energiatakarékos ütemezését. A rendszer figyelembe veszi a közműszolgáltatók időszakonkénti díjszabását, s ehhez igazítja, hogy a hűtő-, a mosógép a legkedvezőbb idősávban működjön. Heimer György
10 8 DIGITÁLIS VILÁG Magyarországon is egyre elterjedtebbek az e-könyv olvasók Az utóbbi egy-két évben jelentősen nőtt az itthon kapható e-book olvasók száma. Számos cég többféle modellel próbálja magához csábítani az új technika szerelmeseit, de mellettük akadnak ingyenesen elérhető állományok is. Sorozatunk befejező részében a magyar e-könyv gyártás csaknem húszéves történetét tekintjük át. Magyarországon az e-könyveket a szerzők vagy önállóan, vagy e-könyvtárakban publikálják. Az e-könyvtárakban az ingyenes könyvek esetén általában nemcsak a letöltés, hanem a publikálás is teljesen ingyenes. Magyarország legjelentősebb elektronikus könyvtára az Országos Széchényi Könyvtár által létrehozott Magyar Elektronikus Könyvtár. A hazai e-könyv kiadás története a MEK elindulásával vette kezdetét. Mivel korábban nagy igény mutatkozott a jó minőségű, értékes információt tartal mazó magyar nyelvű szöveges anyagokra, 1994-ben néhány lelkes könyvtáros elhatározta, hogy ajánlást készít a Magyar Elekt ronikus Könyvtár megalapításához. Egy évre rá kezdődött el a központi MEK szolgáltatás kiépítése, amelynek állománya 1996 és 2002 között sok ember önkéntes munkájának és néhány intézmény támogatásának köszönhetően több mint négyezer darabra nőtt. A MEK-ben csak magyar nyelvű vagy magyar, illetve középeurópai vonatko zású, tudományos, oktatási vagy kulturális célokra használható dokumentumok kaptak helyet: elsősorban szöveges művek, kisebb részben pedig térképek és kották ben az Országos Széchényi Könyvtár felvállalta, hogy otthont ad a MEK pro jektnek ben már saját szerveren, a mek.oszk.hu címen indult el egy új, fejlettebb és a nemzetközi szabványoknak is megfelelő könyvtári rendszer és kezelőfe lület kialakítása. Az elmúlt évek alatt a MEK a magyar internet egyik legismertebb szolgáltatásává és legnagyobb szöveg archívumává vált. Valóságos mozgalom alakul ki körülötte, hiszen bárki részt vehet a könyvtár fejlesztésében és az állomány gyarapításában. A könyvtár jelenleg kö rülbelül nyolcezer magyar nyelvű ingyenesen letölthető dokumentummal rendelkezik. Ezek formátuma változó: a letölthető állományok között szerepel HTML, Word, RTF, PDF, LIT, JPEG, XML, DVI és ODT formátum is. A MEK mellett 1998 tavaszán alakult meg a Digitális Irodalmi Akadémia is, melynek célja a kortárs magyar irodalom kiemelkedő alkotásainak átmentése a digitális korba. Az ötletet a Nemzeti Kulturális Alap akkori vezetése adta. Az Akadémia a tagok szá mára fizetett felhasználási díj révén folyamatos anyagi támogatást nyújt a magyar irodalom legkiválóbb alkotói számára írói, költői, irodalomelméleti tevékenységük folytatásához, újabb alkotások létrehozásához. Az alkotói támogatás és a jogszerű digitális felhasználás összekapcsolásával Európában egyedülálló modell jött létre. Az alapításban azok az élő írók, költők vehettek részt, akiket 1998-ig Kossuth-díjjal, illetve a Magyar Köztársaság Babérkoszorús Írója/Költője címmel tüntettek ki. Az Aka démia honlapján több ezer irodalmi mű ( regény, novella, vers) várja az irodalom kedvelő közönséget HTML formátumban. A honlap fennállása óta csaknem 2 millió letöltést regisztráltak. Van példa magán elektronikus könyvtárra is ingyenes letöltési lehetőséggel: Eközben a Bookline.hu Nyrt. és a Líra Könyv Zrt. tavaly megalapította az elektronikuskönyv-kiadásra szakosodott ekönyv Ma gyarország Kft.-t is. A közösen elindított Txtr.hu könyvesbolt azzal a szándékkal indult el, hogy a legnagyobb, saját olvasót is kínáló e-könyves szolgáltató lesz a piacon. A Sanoma online könyváruháza, a Polc.hu nyárra tervezte megkezdeni a magyar nyelvű e-könyvek forgalmazását. A Kossuth Kiadó által üzemeltetett Multimediaplaza.com, számos fizetős e-könyv mellett egy 34 kötetből álló ingyenes könyvtárat is elérhetővé tett látogatóinak. A csomag főleg klasszikusokból például Jókai Mór re gényeiből áll. Ugyanakkor a bolti forgalmazásban kapható különböző e-könyv olvasó készülékek még itthon is drágának számítanak. Egy e-könyvolvasókkal foglalkozó blog nem reprezentatív felmérése szerint szinte senki nem adna százezer forintnál többet egy e-readerért. A válaszadók fele körülbelül ötvenezer fo rintot szánna egy ilyen termékre. Ehhez képest az e-book olvasók árai a húszezer és százezer forint közötti sávban mozognak. Nálunk főleg a Sony, a Prestigio és az iriver készülékei ütötték fel a fejüket, de emellett a Kobee is több modellel próbál kozik. Újabban az Amazon Kindle DX-et is szállítják már Magyarországra, illetve az ipad is kapható itthon, ami ugyan nem eink-alapú olvasó, de az Apple szándéka többek közt az is, hogy az emberek köny veket olvassanak az esz közön. Van tehát miből válogatniuk az e-könyv olvasóra vágyóknak, méret, kijelző-típus vagy megjeleníthető formátumok szerint. Az egyik legfontosabb tényező azonban továbbra is az ár, amit a legtöbben még mindig sokallnak a hazai piacon. Mindezek mellett számos lehetőség áll nyitva azok előtt is, akik ingyen szeretnének e-könyveket olvasni. Az e-konyv.lap.hu és az e-konyvtar.lap.hu oldalakon böngészve számos forrást lehet meglelni, igaz, többségük kompromisszumokra épül. A leg jobban azok járnak, akik angol nyelven is tudnak olvasni, ők formátumra, tematikára tekintet nélkül könnyedén válogathatnak. Würsching Zoltán
12 10 INTERJÚ Felkészült szakemberekre mindig szükség lesz INTERJÚ DR. IMRE MIKLÓSSAL, A NEMZETI KÖZSZOLGÁLATI EGYETEM KÖZSZOLGÁLATI REKTORHELYETTESÉVEL január 1-jével kezdte meg működését a Nemzeti Közszolgálati Egyetem (NKE) a Zrínyi Miklós Nemzetvédelmi Egyetem, a Rendőrtiszti Főiskola és a Budapesti Corvinus Egyetem Közigazgatás-tudományi Karának jogutódjaként. Ez utóbbi kar kari tanácsa is tovább működik az NKE szervezeteként, de már új dékánnal, mert a korábbi dékánt, Imre Miklóst az új egyetem egyik rektorhelyettesévé nevezték ki. Őt kérdeztük a változásokról, a közigazgatási pálya jövőjéről. Az ön kinevezése egyben a közigazgatás-tudomány, -képzés, és magának a karnak a megbecsülését is jelenti az egyetemen belül? Igen, így is lehet értékelni megbízásomat, bár a személyemnek itt a legkevesebb a szerepe. A gesztus, hogy a civil Közigazgatástudományi Kar egyik képviselője töltheti be az egyik rektorhelyettesi feladatkört, önmagában is mutatja, hogy fontos feladat vár a civil szervezeti egységre, de a rektor megbízatása is ezt bizonyítja, hiszen dr. Patyi András professzor úr közismerten nagy tekintélyű, közigazgatás-tudománynyal foglalkozó szakember, akinek megfelelő gyakorlati tapasztalatai is vannak. Az NKE első nyílt napján elhangzott, hogy megváltozott az állam viszonyulása a közigazgatási szakemberképzéshez, amely mára elfoglalta méltó helyét. Mit értsünk ezen, illetve mi volt a gond korábban a képzéssel a kar jogelődjénél? Ez komplex kérdéskör, a választ pedig látszólag távolabbról kell kezdenem. A jóléti államok az elmúlt harminc-negyven évben válsággal küzdenek. A hetvenes évektől, az első olajválság megjelenésétől a fejlett állaok megpróbálják ennek az időszaknak a gondjait a források koncentrálásával megoldani. A fejlett országokban igen magas állampolgári és gazdálkodó szervezeti elvárás fogalmazódik meg a közszolgálattal, a közszférával szemben, amely ennek csak úgy tud megfelelni, ha a meglévő forrásokat egyre hatékonyabban használja fel. Ez igaz a közszolgálati, közigazgatási szakemberképzésre is. Nem megkérdőjelezve a Corvinus Egyetem korábbi Közigazgatástudományi Karának jelentőségét magam hat éven át dolgoztam dékánként, az azért jellemző volt, hogy sok olyan hallgatót képeztünk, akik később nem a közszolgálati, közigazgatási pályán helyezkedtek el. A Kar igyekezett ugyan erejéhez, lehetőségeihez képest a legmagasabb szinten teljesíteni, a pályaelhagyás mégis az állam oldaláról nézve erőforrásainak kevéssé hatékony felhasználását jelentette. A globális, az európai válságjelenségeket látva, a jövőben a magyar állam is rákényszerül, hogy az erőforrásait mind hatékonyabban használja fel, a közigazgatási, közszolgálati képzésekben is. Célunk, hogy a képzésben lévők a pályán maradjanak. A kérdésben felvetett gondolat mögött tágabb összefüggésben az áll, hogy az államnak megváltozott a helyzete, gazdasági szerepe a fejlett államokban, így nálunk is. Mekkora volt az érdeklődés az egyetem év elején megrendezett nyílt napjain? Mi iránt érdeklődtek leginkább a szülők és a diákok, akik ide szeretnének felvételizni? Két nyílt napot is tartottunk, mindkettőt nagy érdeklődés mellett. Az egyiket az egyetem központjában, Budapesten, a Hun gária körúton, ahol a képzési tevékenységbe, mindhárom kar életébe bepillantást nyerhettek az érdeklődők. A másik a közigazgatási karon volt a Ménesi úti épületünkben, ahol a közigazgatási pályával kapcsolatban kaphattak felvilágosítást szülők és diákok. Emellett önálló pavilonnal jelentünk meg az Educatio oktatási szakkiállításon, a hagyományos felsőoktatási seregszemlén is. A magyar állam is rákényszerül, hogy az erőforrásait mind hatékonyabban használja fel, a közigazgatási, közszolgálati képzésekben is. Mi vonzhatja e karra a jelentkezőket, és mivel tudják vonzóvá tenni az itt megszerezhető diplomával járható életpályát? Amikor a jelentkezők motivációját próbáljuk elemezni, azt részben a személyes beszélgetések, részben saját felmérésünk alapján tesszük. A motivációk között hangsúlyosan jelenik meg a közszolgálati pályák viszonylagos stabilitása, biztonságot nyújtó (jövő)képe. Sok hallgatójelöltnél a köz szolgálatának gondolata is felvetődik,
13 INTERJÚ 11 és a hivatás iránti elkötelezettség, a hivatástudat is meg-megcsillan. Érdekes, hogy sok diáknál a családi minták miatt mutatkozik érdeklődés, vagyis szülők, rokonok tevékenykednek a közszférában, és innen származik az inspiráció. A Közigazgatás-tudományi Kar a közigazgatás-tudomány, a Rendészettudományi Kar a rendészettudomány, a Hadtudományi és Honvédtisztképző Kar a hadtudomány és honvédtisztképzés egyetemi karaként működik. A katasztrófavédelmi képzés a karoktól függetlenül működő Katasztrófavédelmi Intézetben történik. Milyen előnye származhat abból a közigazgatást tanuló hallgatóknak, hogy képzésük nem elkülönülten, hanem a rendészettudományi, hadtudományi képzéssel együtt folyik? Lehet-e átjárás a karok között? Az NKE létrehozásának egyik fő célja az volt, hogy a három hivatásrend közötti átjárhatóság valamilyen módon megvalósuljon, pontosabban az eddigiekhez képest könnyebbé váljon. Tény, hogy eddig is voltak olyan hallgatói pályaívek, amelyek során például egy közigazgatási karon végzett hallgató a korábbi rendőrtiszti főiskolára jelentkezett, ahol bizonyos tantárgyakat beszámítottak a korábbi tanulmányaiból. Ez az átjárás a jövőben az intézmény keretein belül könnyebbé válik, illetve a már egyik hivatásrendhez tartozó szakemberek egy másik kötelékbe könynyebben tudnak majd átlépni. Az egyetem oktatási tevékenysége, összes oktatási programja ezt szolgálja. Ez igaz az alapképzésre is, még hangsúlyosabban él a mesterképzésben, és a szakirányú továbbképzésben is el kell érni. Már folynak azok a munkálatok, amelyek a közszolgálati életpályák átjárhatóságának lehetőségeit megteremtik. Jár-e változásokkal az oktatás azoknál a hallgatóknál, akik eddig a Budapesti Corvinus Egyetem Közigazgatás-tudományi Karára jártak? Nem jár és nem is járhat. Az egyetemre összesen több mint nyolcezren járnak, a közigazgatás-tudományi karra járó háromezer-ötszáz hallgató képzését változatlan feltételek mellett kell folytatnunk, és kivezetnünk a rendszerből. Ők ugyanazokat az ismereteket kapják meg, mint korábban. Az új programok a frissen felvett hallgatók esetében valósulhatnak meg. Hány hallgatót vehetnek fel a 2012/2013-as tanévre és milyen szakokra várják a jelentkezőket? A Közigazgatás-tudományi Karra az új tanévben több mint ezer hallgatót vehetünk fel az összes szakra, kurzusra. Közülük igazgatásszervezői alapképzésre 450 nappali és 300 levelező hallgató jöhet majd. Általános mesterszakon 100 nappali és 100 levelező hallgató kezdheti meg tanulmányait. Európai és nemzetközi mesterszakon pedig 100 nappalis hallgatói keretszámmal rendelkezünk. A Karon egyébként négy alapszak van. Az általános, az európai és nemzetközi alapszak, az általános mesterszak és egy európai és nemzetközi mesterszak. A nemzetközi alapszakot hosszabb távon inkább szakirányként kívánja a kar kínálni, és elsősorban az igazgatási alapszakra, az európai és általános mesterszakra várjuk majd a hallgatók jelentkezését. Reményeink szerint sokan jelentkeznek majd a már diplomával rendel- Dr. Imre Miklós A Nemzeti Közszolgálati Egyetem közszolgálati rektorhelyettese 1955-ben Budapesten született ben az Eötvös Loránd Tudományegyetem Államés Jogtudományi Karán cum laude minősítéssel szerezte meg jogi diplomáját. Az egyetem befejezésétől másfél évig az Építésügyi és Városfejlesztési Minisztérium jogi és igazgatási főosztályán dolgozott ben került az Államigazgatási Főiskolára, az államigazgatási tanszékre, majd a szervezeti változásokat követően a Budapesti Corvinus Egyetem Közigazgatás-tudományi Karának közigazgatási tanszékén folytatta munkáját változatlanul a felsőoktatásban, megjárva a ranglétrát tanársegédtől főiskolai tanárig. Szűkebb oktatási és kutatási területei voltak többek között a gazdaság állami eszközökkel igazgatása, az állami és az önkormányzati vagyon hasznosításának lehetőségei, e témakörökben jelentek meg publikációi is. Kandidátusi értekezését 1994-ben védte meg január 1-je óta egyetemi magántanárként tevékenykedik augusztusától a Budapesti Közgazdaságtudományi és Államigazgatási Egyetem megbízott rektorhelyettesi feladatait látta el, 2003 februárjától integrációs rektorhelyettesként, január 1-jétől 2006 júniusáig pedig általános rektorhelyettesként tevékenykedett július 1-jétől a Közigazgatás-tudományi Kar dékáni feladatait látta el január 1-jétől a Nemzeti Közszolgálati Egyetem közszolgálati rektorhelyettese. Alapító tagja a Magyary Zoltán Társaságnak, valamint a Magyar Közigazgatás-tudományi Társaságnak is. Tevékenykedik a Nemzetközi Közigazgatás-tudományi Társaság tagjaként is tól tagja az MTA Közigazgatás-tudományi Bizottságának, ugyanettől az évtől a Magyar Tudományos Akadémia köztestületi tagságával rendelkezik, és a Magyar Közigazgatási Társaság közigazgatás-tudományi tagozatának elnöki feladatait is ellátja. Fotó: NKE
14 12 INTERJÚ kezők a szakirányú továbbképzési szakokra is, a szociális igazgatástól, a személyügyi igazgatáson át egészen a közbeszerzéssel foglalkozó kurzusokig. Hogyan változik meg az új egyetemen az ösztöndíjrendszer, illetve lesz-e önköltséges képzés is? Az NKE finanszírozási logikája, modellje eltér más egyetemekétől. A Közigazgatási és Igazságügyi Minisztérium fejezetében önálló egységként megjelenő intézményként szerepelünk. Az egyetem költségvetése 4,7 milliárd forint, ami különben kevesebb, mint a három jogelőd összköltségvetése volt. Ebből 1,8 milliárd forintot kell saját bevételként előteremtenünk. Nagy szükség van tehát önköltséges hallgatókra is, de remélhetően jelentősek lesznek sikeres pályázataink révén a projektbevételek, és azok a támogatások, amelyek a Közigazgatási és Igazságügyi Minisztériumtól, a Belügyminisztériumtól, és a Honvédelmi Minisztériumtól érkeznek. Jogforrási szempontból is érdekes az egyetem jogi fundamentuma. Az egyetemről ugyanis önálló törvények rendelkeznek; a létrehozásáról, illetve a közigazgatási, a katonai és rendészeti felsőoktatásról úgyszintén és ez utóbbinak van egy végrehajtási kormányrendelete is. A felsőoktatási törvény tehát másodlagos jogforrás az NKE-re vonatkozóan, akkor kell alkalmazni, ha valamit nem szabályoz az NKE-ről szóló törvény. A kormányrendeletnek pedig azért van jelentősége, mert létrehozta az új, közszolgálati ösztöndíjas jogviszonyt. Ez döntő részben a közigazgatási hallgatókat érinti. Aki korábban államilag finanszírozott hallgatónak minősült, januártól ezen az egyetemen közszolgálati ösztöndíjas hallgatóvá válik. Most folynak azok a munkálatok, amelyek e jogviszony mélyebb tartalmi elemeit dolgozzák ki. Nem titkoltan az a gondolkodás áll emögött, hogy a közszolgálati munkáltatókkal kooperálva egyfajta beiskolázási rendszer is kialakítható legyen, vagyis a közszolgálati munkaerő-piaci szereplők mondják meg, hány szakemberre van szükségük, és az egyetem kvázi a gyakorlatban felmerülő igényeknek tegyen eleget. Az ösztöndíjasok és a munkaerőpiaccal való közvetlenebb kapcsolat érdekében gondoljuk most újra a szakmai gyakorlatot is, mely most még csupán néhány hetes, de a tervek szerint a jövőben az oktatásba szervesen beillesztett lesz a szakmai gyakorlat, sőt, annak teljes félévessé bővítése is az ötletek között szerepel. Például minisztériumok, önkormányzatok is küldhetnék továbbképzésre munkatársaikat? A beiskolázók között valamennyi közszolgálati munkáltató szerepelhet, így ők is. A rendszer még kidolgozás alatt van. Hol folyik jelenleg a képzés, és mikor lesz az egyetemnek központi épülete? A három kar egyelőre még három helyen működik. Az egyetem központi egységei, a rektori apparátus az egyetem hadtudományi karának épületében vannak a Hungária körúton, a volt Zrínyi Miklós Nemzetvédelmi Egyetem helyén. A Közigazgatás-tudományi Kar a régi helyén működik a Ménesi úton, ahol a jogelődök voltak; elsőként az Államigazgatási Főiskolán 1978-ban kezdődött itt a képzés. A Rendészet-tudományi Kar a Rendőrtiszti Főiskola korábbi épületében, a XII. kerületben található. Mindez még átmeneti megoldás. Ha befejeződik a Ludovika átalakítása, a központi apparátus várhatóan 2013 év vége felé költözhet oda, melyet majd a Közigazgatási és a Rendészettudományi Kar követ. A Hadtudományi Kar maradna a helyén. A válságállapotból nem lehet kitörni hatékony állami közigazgatás nélkül. Ennek tudata visszaadja a közszférában dolgozók önbecsülését is. Az egykori Ludovika Katonai Akadémia épületében jelenleg a Magyar Természettudományi Múzeum működik. E múzeum kialakítására korábban milliárdokat költött az állam, nem megy-e ez veszendőbe a kiköltöztetésükkel? A Ludovika-fejlesztés más vezetők feladatkörét érinti. Annyit tudok azonban, hogy a döntéshozók eltökélt szándéka, hogy a múzeum értékeit mindenképpen megőrizzék. Korábban említette, hogy az érdeklődőket azért is vonzza a közigazgatás, mert egyben biztonságot, biztos életpályát látnak e hivatás mögött. Manapság viszont éppen arról szólnak a hírek, honnan hány embert bocsátanak el a közigazgatásból is. Mennyire biztos ma ez az életpálya, mivel tudja biztatni a karon idén és néhány év múlva végző friss diplomásokat, illetve az egyetemre most jelentkezőket? Nem hiszek az állam elhalásában, sőt a fejlett államokban egyértelműnek látszik, hogy a takarékossági programok mellett az állami közigazgatás a reneszánszát éli. Újra kell értékelni az állam és a közigazgatás szerepét. A legújabb gazdasági válság kezdete, 2008 óta bebizonyosodott, hogy a válságállapotból nem lehet kitörni hatékony állami közigazgatás nélkül. Ennek tudata visszaadja a közszférában dolgozók önbecsülését is. Az én felfogásomban egy nem nagy, ám nagyon hatékony, erős, képzett szakemberekkel működtetett államra van szükség. Nem vitás, hogy ahol nincs szerepe az államnak, onnan ki kell vonulnia, viszont ahol van a társadalom fejlesztésében, ott felkészült apparátussal koncentráltan kell működnie. Az állam persze ne legyen túlburjánzó, túl bürokratikus. Szerencsére az információtechnikai forradalom is ebbe az irányba hat, egyszerű, átlátható, a mindennapokban alkalmazható. Őszintén remélem, hogy a közigazgatásban jól felkészült, nyelveket beszélő szakemberekre mindig szükség lesz. Falus Tamás A Nemzeti Közszolgálati Egyetem (NKE) weboldala: /www.uni-nke.hu/ Az NKE felvételi tájékoztatója: Az NKE alapító okirata:
15 Önkormányzati pénzügy A lap átfogóan foglalkozik az önkormányzatok, költségvetési szervek állandó, valamint aktuális feladataival, úgy mint: időközi mérlegjelentések összeállítása évközi beszámolók leltári szabályok éves beszámoló egyéb gyakorlati problémák jogszabályváltozások Rovatok: Adó Ellenőrzés Önkormányzati gazdálkodás Önkormányzati számvitel Kitekintő Ára: Ft + 5% áfa ( Ft) Bővebb információ: 06 (40) CompLex Kiadó Kft Budapest, Prielle Kornélia u Tel.: (40) Fax: (1)
16 14 UTAZÁS A kultikus Csíksomlyó Évről évre egyre többen keresik fel a festői szépségű Erdélyben a kultikus települést, Csíksomlyót, hogy meglátogassák a híres Mária-kegyhelyet. Pünkösdkor pedig sok tízezren zarándokolnak el a településre, hogy részt vehessenek a szentmisén, és a katolikus templomban legalább egy pillantást vethessenek a legendás szoborra. Az utazást megkönnyíti, hogy Magyarországról az ünnep idején zarándokvonatok is indulnak a romániai Hargita megye nevezetes helyére. A magyar fővárostól körülbelül hétszáz kilométernyire található Csíkszereda városa a Csíki-medencében, Székelyföldön, Romániában. Fél évszázada csatolták hozzá Csíksomlyót, mely a városközponttól három kilométernyire északkeletre fekszik, a Somlyó-patak völgyében. Hargita megye legnépesebb városát több mint negyvenezren lakják, négyötödük magyar nemzetiségűnek vallja magát. A katolikus vallású székelyek körében már a XV. században különleges tisztelet övezte Szűz Mária alakját; a ferencesek által emelt gótikus templom is e század közepéről való. Mivel az építkezésben a környékbeliek is igen aktívan vettek részt, a pápa búcsú tartását engedélyezte az itt élőknek. Ezt követően Mária-ünnepekkor Somlyón gyűltek egybe az emberek ben János Zsigmond erdélyi fejedelem erőszakkal akarta Csík, Gyergyó és Kászon lakóit az unitárius vallás felvételére kényszeríteni, de ők fegyverrel álltak ellen. Somlyón pünkösd szombatján gyülekeztek a csatába, és Szűz Mária segítségéért imádkoztak. Míg az asszonyok és gyermekek Somlyón várták a híreket, az alkalmi sereg a hargitai összetűzésben diadalmaskodott. A dicső esemény emlékére a nép megfogadta, hogy ezután minden évben, pünkösd szombatján elzarándokolnak Csíksomlyóra. A hagyomány mind a mai napig él ben a törökök felgyújtották a XV. században épült templomot, s bár ezután még felújították, 1802-ben lebontották azt. A ma álló barokk kegytemplomot Konstantin Schmidt építész tervei alapján 1804-től negyedszázadon át építették, a tornyokat 1830-ban fejezték be. A belső berendezések viszont csak hetvenévi munka után nyerték el végső formájukat, nagyrészt Papp Miklós brassói festő és szobrász munkái nyomán. A ma is látható Szűz Mária-szobrot hársfából készítette egy ismeretlen reneszánsz művész, vélhetően 1515 és 1520 között. A hasonló alkotások közül ez tekinthető a világ legnagyobb ismert kegyszobrának 2,27 méteres magasságával. Útra kész a Székely Gyors és a Csíksomlyó Expressz A rendszerváltást követően magyarok százezrei vesznek részt pünkösd szombatján a csíksomlyói ökumenikus istentiszteleten. Határon innen és határon túlról érkeznek az ünnepre, mely egyben kirándulás és találkozás is a Középés Kelet-Európából összesereglő magyarok számára. Az Indóház Vasúti Magazin és a Kárpáteurópa Utazási Iroda 2008-tól indít zarándokoknak és turistáknak különvonatokat a csíksomlyói búcsúra ben már két szerelvény is útnak indult, és 2012-ben is minden bizonnyal több mint másfélezer érdeklődőt szállítanak majd a különvonatok. Idén először a Csíksomlyó Expressz Szombathelyről indul, már május 24-én, csütörtökön éjfél előtt, és a Dunántúl jelentős részén áthaladva Sopronon, Csornán, Kapuváron, Győrön, Komáromon, Tatabányán keresztül jut el Budapestre. Gyors-számolás A szerelvényeket az a 86 tonnás, korszerű Taurus villanymozdony húzza majd, amelynek teljes felületét az Aranycsapat tizenegy labdarúgóját ábrázoló grafika tölti be. A Székely Gyors és a Csíksomlyó Expressz a fővárosból, a Keleti pályaudvarról szinte egyszerre indul el május 25-én, péntek hajnalban, és különböző útvonalakon 2008 óta összesen négy és fél ezren utaztak az eddigi hat (négy Székely Gyors és két Csíksomlyó Expressz) zarándokvonaton, melyek eddig 14 ezer kilométert tettek meg. A zarándokok több mint 13 ezer reggelit, illetve vacsorát fogyasztottak el erdélyi szállásadóiknál.
17 UTAZÁS 15 A XX. század művészete is nyomot hagyott a templomon, hiszen a színes üvegablakokat már 1905-ben készítették, Csehországban. A kegyszobor két oldalán álló Szent István és Szent László-szobrokat is ugyanerre az évre datálják, ezek tiroli művészek munkái. A 2824 síppal rendelkező orgona elkészítése 1931-ben Wegenstein Lipót temesvári mester nevéhez fűződik. A templom falait 1911-ben Urbanszky Fülöp kolozsvári mester festette, munkáját aztán 1973-ban renoválták. A sekrestyét és a folyosó ajtaján lévő domborműveket már a nyolcvanas években alkotta Vincefi Sándor csíkszeredai mester. A kápolnák a Kis-Somlyó hegyen állnak. A XV. század második felében épült a Salvator kápolna, melyet egy évszázaddal később bővítettek. A Szent Antal kápolna az 1661-es törökdúlás után épült, a Szenvedő Jézus-kápolna pedig 1810-ben készült el. A kegyszobor A Szűz Máriát a kis Jézussal ábrázoló kegyszobor a csíksomlyói kegytemplom legértékesebb része. A Napba öltözött asszonyt ábrázolja, lába alatt a holdsarló, feje körül tizenkét csillagból álló csillagkoszorú látható, fején korona. Jobb kezében a jogart, balján a Megváltót tartja. Ez a kegyszobor a Mária-zarándoklatok központja, a zarándokok előtte fejezik ki hódolatukat, a lábát megcsókolják, megsimogatják, hozzá érintik kegytárgyaikat. A Nagy- és Kissomlyó közötti térség a Nyereg, itt építették meg 1993-ban a Makovecz Imre által tervezett oltáremelvényt, hogy a kilencvenes évek elején hirtelen megnövekedett zarándoksereget a szentmisére a térség fogadni tudja ban ugyancsak Makovecz Imre tervei alapján született meg az új emelvény, amely formájáról a Hármashalom oltár nevet kapta. A pünkösdszombati búcsús ünnephez a hagyomány szerint hozzátartozik a körmenet, Kissomlyó hegyére. E körmenet ma már valójában a hegyre vonulást és a lejövetelt jelenti. A gyógyító borvíz Ha elsétálunk a templom mögötti rétre, a borvizes forráshoz, megkóstolhatjuk a környékbeliek kedvelt savanyú ásványvizét. A vulkáni hatásként létrejött lobogó víz bő száz éve még a székelyek egyik megélhetési forrása volt: a népszerű víz házhoz szállításából jutottak jövedelemhez. A bikarbonátos, vasas, sós, kalciumos, magnéziumos, szénsavas ásványvíz alkalmas savtúltengéses gyomorbántalmak és emésztési zavarok kezelésére. jut el a Székelyföldre. A szerelvényekre Kelet-Magyarországon Szolnokon, Békéscsabán és Püspökladányban is fel lehet majd szállni. A Székely Gyors Nagyváradon, a Sebes-Körös völgyén, Kalotaszegen, Kolozsvárott, Szamosújváron, Désen és Dédán át halad a Székelyföldig, míg az expressz útvonala Arad Maros-völgy Déva Gyulafehérvár Teius Balázsfalva Medgyes Segesvár Olt völgye Brassó Sepsiszentgyörgy Tusnádfürdő Alcsíki-medence Csíkszereda Madéfalva. A zarándokok ezúttal is a falusi turizmus keretein belül, székely családoknál alszanak Felcsíkban és Alcsíkban. Május 26-án, szombaton a szálláshe lyekről érkeznek Csíksomlyóra, a pünkösdi szentmise helyszínére. Vasárnap pedig eljutnak az ezeréves magyar határra, Gyimesbükkre is. Az utazási iroda fotópályázatot is hirdet az úton résztvevők számára: a legjobb felvételekből kiállítást rendeznek majd, s a győztes ingyen lehet ott a 2013-as, hasonló utazáson. Falus Tamás összeállítása Forrás és további információk:
18 16 UTAZÁS Húsvét Hollókőn A turizmus, a vendéglátás a hollókői ember számára azt jelenti, hogy a nálunk is tapasztalható híres palóc vendégszeretet révén lehetőséget kapunk a szülőföldünkön való boldogulásra Szabó Csaba polgármester szavai ezek, aki büszke arra, hogy az UNESCO világörökségi listájára ben felkerült apró nógrádi magyar falu nem válik skanzenné. Négyszáz lakójával ma is élő település Hollókő, s a falu aprajanagyja igyekszik megőrizni azokat az építészeti emlékeket, amelyek ma már műemlékeknek, sőt az ország építészeti csodáinak számítanak. A turizmus, a vendéglátás az itt élők egyik fő megélhetési forrása, és a híres palóc vendégszeretet, összeforrva a hagyományok ápolásával, a régi szokások hű felelevenítésével, rendületlenül vonzzák is a turistákat. Egymilliónál is többen keresték fel az elmúlt évtizedekben a Cserhát-hegység csöndjében, a dombok között meghúzódó szépséges kis falut; húsvét idején különösen nagy errefelé a vendégjárás, Hollókő talán legnagyobb ünnepén, amely a vallási ünnep mellett egyben a megújulás szimbóluma, a tavaszköszöntés ideje is. Népviseletbe öltöznek ifjak és öregek, a nagyszínpadon egymást váltják a muzsikusok és néptáncegyüttesek. A Hollókőért Közalapítvány idén is gazdag kétnapos programot kínál április 8-án és 9-én. Vendégházak, vendéglakok várják azokat, akik mind a két napot a faluban szeretnék tölteni. Az Ófaluban, a XVII. századi építészeti stílust örökül hagyó fehér parasztházak között sétálva kézműves-bemutatókkal találkozhat az érdeklődő, népművészeti kirakodóvásáron válogathat az ajándéktárgyak és a praktikus konyhai eszközök között, a ven déglőkben, alkalmi falatozókban pedig ínyencségek sokasága közül válogathat a káposztától a bográcsgulyáson át a kakashere-pörköltig, és nem hiányozhat az asztalról a bor sem. A település egyik szimbóluma a faluközpontban álló, 1889-ben emelt kis fatornyos templom. Kiállítások is várják a parasztházakban az érdeklődőt. A téli álmából éppen húsvétra felébredő Falumúzeumban a hagyományos három részre osztott palóc parasztház szerkezetét ismerhetjük meg közelebbről is, a kiállítási tárgyak pedig az elmúlt századok itt élő emberének házberendezéseit, használati tár gyait mutatják be. A Postamúzeum a posta történetén keresztül ismerteti meg az itt élők életét, a Babamúzeumban pedig a színes népviseleteket csodálhatjuk vagy kétszáz, felöltöztetett babán. Az Ófaluból negyedórás sétával juthatunk el Hollókő várához, a XIII. században sziklára épült erődítmény romjaihoz óta látogatható a felújított kőépület, melynek bástyáiról pazar kilátás nyílik a környék zöldellő dombjaira, völgyeire. A várban panoptikum, várkápolna, fegyverterem idézi a középkort. Kellemes környezetben, múltat idéző hangulatban, sajátos időutazásban lehet részünk a hollókői ünnepen. F. T.
19 BANK ÉS TŐZSDE 17 Bankok: padlón a hitelezési hajlandóság Nem optimisták a magyar gazdaság 2012-es kilátásait illetően GKI Gazdaságkutató Zrt. szakemberei, számításaik szerint a hazai bankok százmilliárdokat buknak a végtörlesztéseken elejére a magyar gazdaság és a kormány a pénzpiaci finanszírozási krízis közelébe került, olyannyira, hogy már a Nemzetközi Valutaalappal és az Európai Unióval folyó tárgyalások sikeres befeje zése is csak a gazdasági visszaesés csökkentéséhez lesz elegendő áll a GKI elemzésében. Az IMF és az EU által elfogadhatatlannak minősített törvényhozási és gazdaságpolitikai lépések sora kiprovokálta a világ szinte minden politikai és pénzügyi központjának kritikáját, és ez mély bizalmatlanságot okozott a befektetők körében fogalmazzák az elemzők. A magyar állampapírok minden hitelminősítőnél a bóvli kategóriába kerültek. A január végi békülékenyebb kormányzati retorika és a fontos kérdésekben mint amilyen a Magyar Nemzeti Bank függetlensége, az uniós pénzügyi paktumhoz való csatlakozás megkezdett visszavonulás érezhetően javított az ország megítélésén, az euró árfolyama 300 forint alá csökkent. A pénzügyi mutatók mélyponthoz viszonyított javulása azonban akár átmenetinek is bizonyulhat figyelmeztetnek a szakértők, mert egy esetleges kormányzati időhúzás könnyen a pénzügyi mutatók új válságspiráljához vezethet. Az IMF-fel és az EU-val folytatandó tárgyalások költségvetési jellegűnek minősítése súlyos hiba lenne, mivel a jelenlegi pénzügyi-finan szírozási válság természete elsősorban bi zalmi és politikai, csak másodsorban gazdaság politikai és harmadsorban költ ségvetési jellegű. Az IMF legfrissebb előrejelzése 2012-re az euróövezetben enyhe recessziót valószínűsít. Bár a magyar kivitel az autóipari beruházások termőre fordulása miatt dinamikus lesz, a többi exportágazat lehetőségei tovább szűkülnek. A belföldi kereslet visszaesése súlyosan érinti a hazai piacra termelő és szolgáltató cégeket. A lakosság fogyasztása a reálkeresetek 3,5 százalékos csökkenése miatt még a devizahitelesek terheinek enyhülése ellenére is 2,5 százalékkal mérséklődik, a beruházások pedig a piac- és forráshiány, valamint a jogbizonytalanság miatt 4 százalékkal tovább csökkennek. A bankok hitelezési hajlandósága és képessége a padlón van állapítja meg az elemzés. A pénzintézetek a végtörlesztésen december végéig 174 milliárd fo - rintot veszítettek, s ez az összeg még vár - hatóan megduplázódik. A bankok és a kormány között született megállapodás értelmében a veszteség 30 százalékát a bankok leírhatják bankadójukból, de így is tőkepótlásra szorulnak. A romló tőkehelyzet és a negatív gazdasági kilátások hatására a bankok hitelezése leáll, sőt számos esetben a hitelállományok csökkentésére kerül sor. Kizárt az államcsőd, még bizonytalan a részvénypiac Nem lesz magyar államcsőd, és lesz megállapodás az EU/IMF szervezetekkel áll az Equilor Befektetési Zrt es befektetési stratégiájáról szóló január végi elemzésben. Kizártnak tekinthető a magyar államcsőd, míg a megegyezés a nemzetközi szervezetekkel (EU/IMF) biztosra vehető, bár a megállapodásig vezető út azért rögös lesz fogalmaznak a Budapesti Értéktőzsde alapító tagjának számító cég szakértői. A forint/euró árfolyamot szerintük szélsőséges csapkodás jellemezheti 2012-ben, a közötti sávban. A jegybanki alapkamat kétszer 50 bázispontos emelésére számítanak. A hosszabb futamidejű magyar állampapíroknál még mindig lehet számítani két számjegyű hozamokra az év első felében, a rövid lejáratúaknál 9 százalék körüli csúcsokkal, de egy esetleges kedvező globális hangulat, vagy egy EU/IMF-megállapodást követően csökkenő tendenciába válthatnak. A magyar részvénypiacon tartós felívelést csak akkor lehet remélni, ha a hazai makrogazdasági gondok megoldódnak, és a külföldi piacok is megnyugszanak. A bank - szektort (OTP, FHB) a végtörlesztés/árfolyamrögzítés és a folyamatosan romló minőségű lakossági/önkormányzati hitelportfólió tartja sakkban, az új hitelezés felfutása pedig a jelenlegi környezetben nem várható. A MOL esetében a 25 százalék körüli állami tulajdon valamelyest rontja a részvény megítélését. Izgalmat az jelentene vélik a szakemberek, ha az állami tulajdonú részvényeket átváltható kötvényekbe csomagolnák: ezzel az állam is forráshoz jutna, és a tulajdonosi jogokat továbbra is gyakorolhatná. A Richter/Egis duó esetében meglepetést a folyamatban lévő gyógyszerkutatások jelenthetnek, legkorábban a második negyedévben. A Magyar Telekomnál a szektoradó 2013-as megszűnése lehet a kedvező fejlemény. Kockázatot a negyedik mobilszolgáltató indulása jelenthet, mely az év második felében esedékes. Az elemzők szerint 2012-ben a kisebb papírok piacán még a szilárd fundamentumokkal rendelkező társaságok (Graphisoft Park, E-Star, Zwack) sem keltik majd fel a befektetők érdeklődését.
20 18 PORTRÉ DARÁK PÉTER, A KÚRIA ELNÖKE Bármit tanulsz, magadnak tanulod! Régész legyek, geológus, vagy esetleg színész? Tette fel a sorsdöntő kérdést egy zalaegerszegi fiú magának, és még inkább a szüleinek a nyolcvanas évek elején, érettségi tájékán. A Zrínyi Gimnázium amely évtizedek óta az ország egyik legjobb iskolája komoly intellektuális hátteret adott az ifjúnak. Ugyan minden tantárgyból volt nála jobb tanuló, de így legalább inspirálta a versenyhelyzet. Az alma materben remek színjátszó kör működött, és akkoriban a város kulturális életének jelentős amatőr színházi vetülete is volt, amelyet gimnazistaként csodálattal figyelt. Ezek megalapozták a humán érdeklődést, és magyarázzák a pályaválasztó dilemmát. Szerezz diplomát egy rendes foglalkozáshoz, aztán azt csinálsz, amit akarsz, így a válasz a jogász szülőktől, és a fiatalember jurátusnak ment. A fenti történet hőse, Darák Péter úgy harminc év távlatából belátja, a taktika bevált, mert hát általában, aki a jogon eljut a diplomáig, már nem nagyon akar mást csinálni, megtalálja a neki való szálat a jog színes hálójában. Ő is meglelte ezt a bizonyos szálat, sőt többet is, volt már ügyész, majd bíró, évek óta tanít, és most mint a Kúria elnökéről készül róla ez a portré. Azaz bizton kijelenthetjük, helyes volt a szülői tanács. A pécsi jogi egyetemen, negyed- és ötödéven felelős szerkesztője volt a kari újságnak, mert, ahogy mondja, mindig megvolt benne az író ember, csak időközben átalakult szakmai íróvá. Sokszor még ma napság is kérdezgetik évfolyamtársai, hogy írogat-e még. És persze igen, csak már nem újságcikkeket, hanem tanulmányokat. A nyolcvanas évek közepe, második fele amúgy is izgalmas, változó időszak volt az egyetemi közéletben, a sajtónyilvánosság első szárnypróbálgatásai a campus újságai voltak. De 1987-ben, amikor végzett az egyetemen, a jogi pálya még egyáltalán nem volt szabad. Az ügyvédi szakmában érvényesült egyfajta numerus clausus, így még jogász szülőkkel sem jött szóba, hogy ügyvéd legyen, kiváltképp, hogy szerinte az feltételez némi üzletemberi habitust, amely pedig nem sajátja. Ezért elég egyértelmű volt, hogy az igazságszolgáltatáshoz annak álla-

References: Kúria 
 Kúria 
 Kúria 
 Kúria 
 Kúria 
 Kúria 
 KÚRIA 
 Kúria